Държавен вестник, бр. 17, 2010 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  17
Член 17
Не се допускат резерви по този протокол.
Член 18
1. Всяка държава страна може да предложи 
изменение в този протокол и да го представи 
на Генералния секретар на Организацията на 
обединените нации. Генералният секретар съ­
общава всички предложения за изменения на 
държавите страни с молба да го/я уведомят 
дали желаят свикването на конференция на 
държавите страни, за да разгледат и гласуват 
съответните предложения. В случай че най-мал­
ко една трета от държавите страни подкрепят 
нейното свикване, Генералният секретар свиква 
конференцията под егидата на Организацията 
на обединените нации. Всяко изменение, прието 
от мнозинството на държавите страни, които 
са присъствали и гласували на конференцията, 
се внася за одобрение от Общото събрание на 
Организацията на обединените нации.
2. Измененията влизат в сила след одобря­
ването им от Общото събрание на Организа­
цията на обединените нации и след като бъдат 
приети от две трети от държавите – страни по 
този протокол, в съответствие с техните кон­
ституционни процедури.
3. След влизане на измененията в сила те 
стават задължителни за тези държави страни, 
които са ги приели, като другите държави 
страни остават обвързани от разпоредбите на 
този протокол и на всички негови предишни 
изменения, които са приели.
Член 19
1. Всяка държава страна може да денонсира 
този протокол по всяко време чрез писмено 
уведомление, адресирано до Генералния секре­
тар на Организацията на обединените нации. 
Денонсирането влиза в сила шест месеца след 
датата на получаване на уведомлението от 
Генералния секретар.
2. Денонсирането няма да попречи на при­
лагането на разпоредбите на този протокол 
по отношение на съобщение, представено в 
съответствие с член 2, или на разследване, 
провеждано по член 8 преди влизането в сила 
на денонсирането.
Член 20
Генералният секретар на Организацията на 
обединените нации уведомява всички държави 
за следното:
а) подписвания, ратификации и присъеди­
нявания по този протокол;
б) датата на влизането в сила на този про­
токол и всяко изменение съгласно член 18,
в) денонсирания съгласно член 19.
Член 21
1. Този протокол, чиито текстове на арабски, 
китайски, английски, френски, руски и испански 
език имат еднаква сила, се депозира в архива 
на Организацията на обединените нации. 
2. Генералният секретар на Организацията 
на обединените нации предава заверени копия 
от този протокол на всички държави, посочени 
в член 25 на конвенцията.
1522
КОНВЕНЦИЯ
за политическите права на жените
(Ратифицирана с Указ № 54 от 26 февруари 
1954 г. (необнародван). В сила за България от 
7 юли 1954 г. Оттегляне на резервата по чл. ІХ 
със закон на Народното събрание от 5 май 
1992 г. – резервата е оттеглена на 24 юни 1992 г.)
Договарящите се страни,
желаейки да осъществят принципа за равно­
правие на мъжете и жените, залегнал в Устава 
на Организацията на обединените нации,
признавайки, че всеки има право да участва 
в управлението на своята страна, пряко или 
чрез свободно избрани представители, и има 
правото на равен достъп до държавната служба 
в своята страна, и като желаят да установят 
равнопоставеност между мъжете и жените при 
използването и упражняването на политическите 
права съгласно Устава на Организацията на 
обединените нации и Всеобщата декларация 
за правата на човека,
решиха да сключат за тази цел конвенция, 
и се споразумяха за следното:
Член І
Жените имат право да гласуват на всички 
избори на равни начала с мъжете, без каквато 
и да е дискриминация.
Член ІІ
Жените могат да бъдат избирани във всич­
ки обществени изборни органи, установени 
съгласно законодателството на страната, на 
равни начала с мъжете, без каквато и да е 
дискриминация.
Член ІІІ
Жените имат право да заемат всички об­
ществени постове и да упражняват всички 
обществени функции, създадени съгласно на­
ционалното законодателство, на равни начала 
с мъжете, без каквато и да е дискриминация.
Член ІV
1. Тази конвенция е открита за подписване 
от всички държави – членки на Организаци­
ята на обединените нации, и за всяка друга 
държава, към която Общото събрание отправи 
такава покана.